ที่ มท ๐๘๑๖.๒/ว **3839**  กรมส่งเสริมการปกครองท้องถิ่น

ถนนนครราชสีมา เขตดุสิต กรุงเทพฯ ๑๐๓00

  **19** กันยายน 2566

เรื่อง ขอรับการจัดสรรงบประมาณรายจ่ายประจำปีงบประมาณ พ.ศ. 2566 งบกลาง รายการเงินสำรองจ่าย
 เพื่อกรณีฉุกเฉินหรือจำเป็น เพื่อเป็นค่าใช้จ่ายสำหรับรายการเงินอุดหนุนสำหรับสนับสนุนอาหารกลางวัน
 และเงินอุดหนุนสำหรับสนับสนุนอาหารเสริม (นม)

เรียน ผู้ว่าราชการจังหวัด (ตามบัญชีรายชื่อ)

อ้างถึง 1. หนังสือกระทรวงมหาดไทย ด่วนที่สุด ที่ มท 0816.2/ว 9433 ลงวันที่ 15 ธันวาคม 2565

 2. หนังสือกระทรวงมหาดไทย ด่วนที่สุด ที่ มท 0816.2/ว 9628 ลงวันที่ 23 ธันวาคม 2565

สิ่งที่ส่งมาด้วย บัญชีรายชื่อองค์กรปกครองส่วนท้องถิ่นที่เป็นหน่วยรับงบประมาณฯ จำนวน 1 ชุด

 ตามหนังสือที่อ้างถึง กระทรวงมหาดไทยแจ้งมติคณะรัฐมนตรีกรณีการปรับเพิ่มค่าอาหารกลางวันและค่าอาหารเสริม (นม) พร้อมแนวทางการบริหารจัดการงบประมาณรายการดังกล่าว โดยให้องค์กรปกครอง
ส่วนท้องถิ่นที่บริหารจัดการงบประมาณรายการข้างต้นแล้วไม่เพียงพอ ขอรับการสนับสนุนงบประมาณรายจ่ายประจำปีงบประมาณ พ.ศ. 2566 งบกลาง รายการเงินสำรองจ่ายเพื่อกรณีฉุกเฉินหรือจำเป็น เพื่อเป็นค่าใช้จ่ายสำหรับรายการเงินอุดหนุนสำหรับสนับสนุนอาหารกลางวันและเงินอุดหนุนสำหรับสนับสนุนอาหารเสริม (นม) นั้น

 กรมส่งเสริมการปกครองท้องถิ่นขอเรียนว่า คณะรัฐมนตรีในคราวประชุมเมื่อวันที่
18 กันยายน 2566 มีมติอนุมัติการจัดสรรงบประมาณรายจ่ายประจำปีงบประมาณ พ.ศ. 2566 งบกลาง รายการเงินสำรองจ่ายเพื่อกรณีฉุกเฉินหรือจำเป็น เพื่อเป็นค่าใช้จ่ายสำหรับรายการเงินอุดหนุนสำหรับสนับสนุนอาหารกลางวันและเงินอุดหนุนสำหรับสนับสนุนอาหารเสริม (นม) เรียบร้อยแล้ว ดังนั้น เพื่อให้การบริหารจัดการงบประมาณรายจ่ายประจำปีงบประมาณ พ.ศ. ๒๕๖6 รายการข้างต้น เป็นไปด้วยความเรียบร้อย เกิดประโยชน์สูงสุดต่อเด็กปฐมวัย และประถมศึกษาที่เป็นกลุ่มเป้าหมายของโครงการ จึงขอความร่วมมือจังหวัดแจ้งมติคณะรัฐมนตรีดังกล่าวให้องค์กรปกครองส่วนท้องถิ่นที่เป็นหน่วยรับงบประมาณ (องค์การบริหารส่วนจังหวัด เทศบาลนคร และเทศบาลเมือง) ที่ได้รับการอนุมัติงบประมาณรายการดังกล่าวทราบ และให้จัดทำหนังสือขอรับการจัดสรรงบประมาณพร้อมจัดส่งแผนการปฏิบัติงานและแผนการใช้จ่ายงบประมาณ เพื่อขอทำความตกลงในรายละเอียดกับสำนักงบประมาณตามขั้นตอนต่อไป รายละเอียดปรากฏตามสิ่งที่ส่งมาด้วย

 จึงเรียนมาเพื่อโปรดพิจารณา

 ขอแสดงความนับถือ

 อธิบดีกรมส่งเสริมการปกครองท้องถิ่น

รอง อสถ. .....................................

ผอ.กศ. .........................................

ผอ.กง.ยศ. ....................................

หน.ฝ. ...........................................

จนท. ............................................

กองส่งเสริมและพัฒนาการจัดการศึกษาท้องถิ่น

กลุ่มงานยุทธศาสตร์การพัฒนาการจัดการศึกษาท้องถิ่น

โทรศัพท์ ๐ ๒๒๔๑ ๙๐๐๐ ต่อ ๕๓๒๔ /โทรสาร ๐ ๒๒๔๑ ๙๐๒๑-๓ ต่อ ๓๑๘

ไปรษณีย์อิเล็กทรอนิกส์ : saraban@dla.go.th

*ประสานงาน : นางสาวปรีญาภรณ์ อุบล โทร. 062 -603616*4